Social-democraţii se reunesc în şedinţă la finalul acestei săptămâni, pentru a tranşa temele momentului. Ordonanţe 13 şi 14, care privesc codul penal, dezbaterile privind abuzul în serviciu, noul ministru al Justiţiei dar şi disensiunile din interiorul partidului sunt pe ordinea de zi, relatează Digi24.

PSD nu se mai grăbeşte să modifice legile Justiţiei şi va organiza dezbateri ample pe această temă. Social-democraţii aşteaptă însă ca instanţele şi Curtea Constituţională să atragă atenţia că redefinirea abuzului în serviciu era necesară, iar Guvernul Grindeanu a acţionat corect.

În aceeaşi şedinţă, PSD trebuie să rezolve şi conflictele interne apărute după protestele de stradă.